CELEX: 32011R0408
Language: mt
Date: 2011-04-27 00:00:00
Title: Regolament tal-Kummissjoni (UE) Nru 408/2011 tas- 27 ta’ April 2011 li jimplimenta r-Regolament (KE) Nru 1185/2009 tal-Parlament Ewropew u tal-Kunsill dwar l-istatistika li tikkonċerna l-pestiċidi, fir-rigward tal-format tat-trażmissjoni  Test b’relevanza għaż-ŻEE

28.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 108/21
            
         REGOLAMENT TAL-KUMMISSJONI (UE) Nru 408/2011
   tas-27 ta’ April 2011
   li jimplimenta r-Regolament (KE) Nru 1185/2009 tal-Parlament Ewropew u tal-Kunsill dwar l-istatistika li tikkonċerna l-pestiċidi, fir-rigward tal-format tat-trażmissjoni
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1185/2009 tal-Parlament Ewropew u tal-Kunsill tal-25 ta’ Novembru 2009 dwar l-istatistika li tikkonċerna l-pestiċidi (1), u b'mod partikolari l-Artikolu 5(1) tiegħu,
   Billi:
   
               (1)
            
            
               Ir-Regolament (KE) Nru 1185/2009 jistabbilixxi qafas ġdid għall-produzzjoni tal-istatistika Ewropea dwar il-bejgħ u l-użu tal-pestiċidi.
            
         
               (2)
            
            
               Skont l-Artikolu 3(3) tar-Regolament (KE) Nru 1185/2009, l-Istati Membri għandhom jittrażmettu d-dejta statistika f'forma elettronika, b'mod konformi mal-format tekniku xieraq li għandu jiġi adottat mill-Kummissjoni.
            
         
               (3)
            
            
               Biex tiġi żgurata l-kunfidenzjalità, se tiġi inkluża fil-fajl tat-trażmissjoni bandiera li tindika jekk l-informazzjoni mgħoddija dwar is-sustanza, il-klassi kimika, il-kategorja tal-prodott jew grupp maġġuri hijiex kunfidenzjali jew le.
            
         
               (4)
            
            
               Il-miżuri stipulati f'dan ir-Regolament huma skont l-opinjoni tal-Kumitat Ewropew tas-Sistema tal-Istatistika,
            
         ADOTTAT DAN IR-REGOLAMENT:
   Artikolu 1
   L-Istati Membri għandhom jittrażmettu d-dejta statistika dwar it-tqegħid fis-suq tal-pestiċidi kif imfisser fl-Anness I tar-Regolament (KE) Nru 1185/2009 permezz tal-format tad-Dejta Statistika u l-Metadata eXchange (SDMX). Id-dejta għandha tintbagħat fil-punt uniku tad-dħul tad-dejta fil-Eurostat jew tittella' hemmhekk b'mezzi elettroniċi.
   L-Istati Membri għandhom jittrażmettu d-dejta meħtieġa b'konformità mal-ispeċifikazzjonijiet tekniċi relatati pprovduti mill-Kummissjoni (Eurostat).
   Artikolu 2
   Il-format tekniku għat-trażmissjoni tad-dejta lejn il-Kummissjoni (Eurostat) huwa mfisser fl-Anness.
   Artikolu 3
   Dan ir-Regolament għandu jidħol fis-seħħ fl-għoxrin jum mindu jkun ġie ppubblikat f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta’ April 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 324, 10.12.2009, p. 1.
   
      ANNESS
      
         Format għat-trażmissjoni ta’ dejta statistika dwar it-tqegħid fis-suq ta’ pestiċidi
      
      L-informazzjoni li ġejja għandha tkun inkluża fil-fajls tat-trażmissjoni:
      
                  Għadd
               
               
                  Qasam
               
               
                  Rimarki
               
            
                  1
               
               
                  Pajjiż
               
               
                  Kodiċi 3-alfa (eż. FRA)
               
            
                  2
               
               
                  Sena
               
               
                  eż. 2010
               
            
                  3
               
               
                  Grupp maġġuri
               
               
                  Kodiċi elenkati fl-Anness III tar-Regolament (KE) Nru 1185/2009, skont l-aħħar aġġornament
               
            
                  4
               
               
                  Kategoriji ta’ prodotti
               
               
                   
               
            
                  5
               
               
                  Klassi kimika
               
               
                   
               
            
                  6
               
               
                  Sustanza
               
               
                   
               
            
                  7
               
               
                  Għall-oqsma nnumerati 3, 4, 5 u 6, il-kwantità mibjugħa
               
               
                  Gћandha tiġi espressa f’kilogrammi ta’ sustanzi.
               
            
                  8
               
               
                  Għall-oqsma nnumerati 3, 4, 5 u 6, il-bandiera dwar il-kunfidenzjalità
               
               
                  Iva/le